101 Dalmatian Street

Jalan cerita

101 Dalmatian Street berpusat di sekitar sebuah keluarga yang terdiri daripada 99 ekor anak anjing Dalmatia yang semua namanya bermula dengan huruf "D", dan ibu bapa mereka, Doug dan Delilah, yang melibatkan Delilah sebagai keturunan Pongo dan Perdita. Mereka kerap mempertanggungjawabkan adik beradik paling tua, Dylan dan Dolly, semasa mereka sibuk bekerja. Anjing-anjing Dalmatia ini tinggal dengan sendiri di 101 Dalmatian Street, yang terletak di Camden Town, London pada abad ke-21, tanpa penjagaan oleh manusia kerana pemilik mereka, Dodie Smith, seorang bilionwan (jutawan angka bilion) eksentrik, meninggalkan rumahnya untuk mereka dan hidup di sebuah pulau.

Penerbitan

101 Dalmatian Street berdasarkan persembahan singkat oleh Anttu Harlin dan Joonas Utti daripada Gigglebug Entertainment di Finland kepada pasukan animasi asli Disney di London. Pasukan ini membangunkan jalan cerita dengan Passion Animation Studios, yang menerbitkan siri ini. Animasi pada episod-episod dibuat oleh Atomic Cartoons, sebuah studio yang berpangkalan di Vancouver, British Columbia, Kanada, sementara sebilangan tayangan singkat yang membintangkan watak-watak diterbitkan oleh Gigglebug. Semua episod dan tayangan singkat bersama-sama dianimasikan dengan perisian Toon Boom Animation. Pada asalnya, 26 buah episod dengan 48 buah segmen 11 minit dan 2 buah episod istimewa 22 minit bakal dibangunkan, tetapi bilangan ini kemudian diubah kepada 20 buah episod dengan 30 buah segmen 11 minit dan 5 buah episode istimewa 22 minit. Bilangan ini diubah lagi kepada 25 buah episod dengan 40 buah segmen 11 minit dan bilangan episod istimewa sama kekal walaupun sesetengah sumber mengatakan bahawa ada 26 buah episod dan bukan 25. Menurut slot TV dan pemisahan episod istimewa kepada dua bahagian 11 minit, ada pengesahan bahawa tempoh siaran siri ini hanyalah sebuah episod 11 minit, lalu bilangan episod menjadi 50.
Para pencipta mendakwa di festival filem Annecy bahawa mereka dengan sengaja tidak pernah menonton susulan langsung ke video, filem aksi langsung atau siri asli, dan hanya menonton filem asli. Mereka kerap perlu menipu dalam mengekalkan bilangan bagi 99 ekor anjing, maka terdapat sebilangan tangkapan skrin yang mempunyai bilangan anak anjing yang melebihi 101 ekor.
Siri ini diarahkan oleh Miklos Weigert untuk 9 episod (2 segmen per episod) pertama dan oleh Jez Hall pula mulai episod 10 (kecuali episod 15, 16b, dan 17b yang diarahkan oleh Frédéric Martin) dan Maria O'Loughlin merupakan ketua pengarang. Cara Speller berkhidmat sebagai penerbit eksekutif. Sebuah musim kedua sedang dirancang.

Penyiaran

101 Dalmatian Street pada asalnya dirancang untuk disiarkan di seluruh dunia pada September 2018, tetapi tarikh pengeluarannya ditangguh atas sebab-sebab yang tidak diketahui. Siri ini ditayangkan buat siaran awal di Disney Channel di United Kingdom dan Ireland pada 14 Disember 2018, dengan episod "Dog's Best Friend" dan tayangan singkat "Merry Pups". Disney Channel di Jerman juga menayangkan siaran awal siri ini pada 15 Disember dengan kedua-dua segmen episod pertama, dan Disney Channel lain di seluruh Eropah turut ikut.
Selebih siri ini ditetapkan untuk pelancaran di United Kingdom pada Februari 2019 tetapi ditangguh ke bulan Mac. Negara lain (selain Amerika Syarikat) turut ikut selepas itu pada tahun sama.

Disney+

Pada asalnya, rancangan ini patut dikeluarkan sebagai siri televisyen di Amerika Syarikat seperti di negara lain juga dan pada asalnya patut ditayangkan pertama kali pada bulan Mac ikutan tayangan perdana pada bulan Februari di United Kingdom, tetapi rancangan ini dibatalkan serta tarikh pengeluaran di United Kingdom dilewatkan ke bulan Mac. Pada 11 Jun 2019, ada pengumuman pada Festival Filem Annecy 2019 bahawa siri ini akan menjadi eksklusif sebagai siri web di Disney+ pula. Sebab untuk peralihan daripada televisyen kepada web belum diketahui. Disney+ kemudiannya berkata bahawa episod-episod baharu akan dikeluarkan secara mingguan untuk semua rancangan aslinya, dan rancangan ini mungkin menjadi salah satu rancangan itu kerana keekslusifannya kepada aplikasi ini di Amerika Syarikat. Siri ini akan dikeluarkan apabila perkhidmatan ini dilancarkan pada 12 November 2019.

Barang niaga

Pada Oktober 2018, Disney mengumumkan bahawa mereka akan berpasangan dengan Mattel untuk melancarkan aliran mainan untuk siri ini di serata Eropah pada musim panas tahun 2019.